Uznesenie Všeobecného súdu (šiesta komora) zo 16. septembra 2014 – Canon Europa/Komisia
(vec T‑34/11)
„Žaloba o neplatnosť – Colná únia – Spoločný colný sadzobník – Štatistická a colná nomenklatúra – Zaradenie do kombinovanej nomenklatúry – Podpoložka sadzobníka – Clo uplatniteľné na tovar zaradený do týchto podpoložiek sadzobníka – Právny akt obsahujúci vykonávacie opatrenia – Neprípustnosť“
Žaloba o neplatnosť – Fyzické alebo právnické osoby – Pojem regulačný akt v zmysle článku 263 štvrtého odseku ZFEÚ – Každý všeobecne platný akt s výnimkou legislatívnych aktov – Nariadenie o kombinovanej nomenklatúre – Zahrnutie – Akt, ktorý si vyžaduje vykonávacie opatrenia v zmysle uvedeného ustanovenia Zmluvy – Existencia vnútroštátnych opravných prostriedkov proti týmto opatreniam – Neprípustnosť žaloby o neplatnosť (článok 263 štvrtý odsek ZFEÚ; nariadenie Komisie č. 861/2010, príloha) (pozri body 33 – 39, 47, 48, 50, 51, 55)
Predmet
Návrh na čiastočné zrušenie nariadenia Komisie (EÚ) č. 861/2010 z 5. októbra 2010, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 284, s. 1)
Výrok
1.
Žaloba sa odmieta ako neprípustná.
2.
O návrhoch spoločností Konica Minolta Business Solutions Europe GmbH a Olivetti SpA na vstup do konania ako vedľajší účastníci konania nie je potrebné rozhodnúť.
3.
Canon Europa NV znáša svoje vlastné trovy konania a je povinná nahradiť trovy konania, ktoré vznikli Európskej komisii.